สอบถามค่ะ รอบเดือนเคยมาปกติไม่เคยคาดเคลื่อนเลย มาตรงทุกเดือน แต่เดือนนี้แปลกๆ เดือนที่แล้วมา วันที่ 18 แต่เดือนถัดมา มาวันที่ 6 เป็นอะไรรึเปล่าค่ะ
สวัสดีค่ะ รอบประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาห่างกันน้อยกว่า 22 วันดังกล่าวมานั้น อาจจะมีสาเหตุผิดปกติต่างๆเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบควรไปพบแพทย์เพื่อตรวจหาสาเหตุที่แน่ชัดต่อไป หากเลือดออกมาก ควรจะรีบไป เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง